Logo e shitesit

KONTRATË
PËR SHIT-BLERJEN E ENERGJISË ELEKTRIKE PËR MBULIMIN E HUMBJEVE NE RRJETIN E TRANSMETIMIT NDËRMJET SHOQËRIVE OST SH.A. DHE

Sot në datë     .	.20	, duke u mbështetur në vullnetin e lirë të:

•	Operatori i Sistemit te Transmetimit, (me poshte referuar si OST sh.a), shoqëri aksionere, regjistruar si person juridik me Vendimin Nr. 31935, dt. 14.07.2004, të Gjykatës së Rrethit Gjyqësor Tiranë, me seli në Tiranë, me adresë: Autostrada Tiranë –Durrës, Km 9, Yrshek, Kashar, Tiranë., Shqipëri, me NIPT K42101801N, përfaqësuar nga Z. Skerdi DRENOVA Administratori i OST sh.a., (këtu më poshtë referuar si “Bleresi”
dhe
·  (2) ..........................,  një shoqëri me seli të regjistruar në adresën..............................., Tiranë, me NIPT
, i përfaqësuar nga .........................., (këtu poshte referuar si “Shitësi”)

secila referuar sipas marreveshjes gjithashtu si  “Pala” ose së bashku “Palët” sipas rastit, bien dakord si me poshte:
Baza ligjore:

•	Ligji Nr. 43/2015, datë 30.04.2015 “Për sektorin e energjisë elektrike”, i ndryshuar
•	Kodi Civil i Republikës së Shqipërisë,
•	Vendimi i Bordit te ERE nr. 103, Date 23.06.2016 “Rregullore për procedurat e blerjes së energjisë elektrike për mbulimin e humbjeve në rrjetet e shpërndarjes dhe të transmetimit dhe për blerjen dhe shitjen e enegjisë elektrike për të siguruar përmbushjen e detyrimeve të shërbimit publik” i ndryshuar.
•	Vendimi i Bordit te ERE Nr. 186 Datë 10.11.2017 “Mbi miratimin e Kodit të Transmetimit”
•	Vendimi i Bordit te ERE Nr. 139 Datë, 15.08.2016 “Rregullat e përkohshme të tregut shqiptar të energjisë elektrike”, i ndryshuar.
•	Vendimi i Bordit te ERE Nr.134, Datë 06.09.2017 “Mbi licencimin e shoqërisë Operatori i Sistemit të Transmetimit “OST”sh.a., në aktivitetin e operimit të sistemit të transmetimit të energjisë elektrike”.
•	Vendimi i Bordit te ERE Nr.193, Datë 24.11.2017 “Mbi miratimin e Rregullave te Perkohshme per Mekanizimin Balancues te Energjise Elektrike”
•	Vendimi i Bordit te ERE Nr. 137, Datë 06.09.2019 ” MBI KËRKESËN E OST SH.A. PËR DISA NDRYSHIME NË "RREGULLOREN PËR PROCEDURAT E BLERJES SË ENERGJISË ELEKTRIKE PËR MBULIMIN E HUMBJEVE NË RRJETET E SHPËRNDARJES DHE TË TRANSMETIMIT DHE PËR BLERJEN DHE SHITJEN E ENERGJISË ELEKTRIKE PËR TË SIGURUAR PËRMBUSHJEN E DETYRIMEVE TË SHËRBIMIT PUBLIK”.”
•	
Neni 1 Objekti i kontrates

1.	Kjo Kontratë (e cila përfshin shtojcën 1 dhe Aneksin/et) rregullon marrdhëniet midis Palëve për çdonjë prej blerjeve, shitjeve, livrimeve dhe pranimevë të energjisë elektrike për mbulimin e humbjeve në rrjetin e transmetimit që janë rezultat i pjesmarrjes së shitësit në procedurat e prokurimeve të zhvilluar nga bleresi përgjatë periudhës kohore që shtrihet nga momenti i nënshkrimit të kësaj kontrate dhe deri në datën 31 Dhjetor të çdo viti kalendarik.

2.	Kjo kontratë nënshkruhet vetëm një herë në përfundim të shpalljes fitues të shitësit, në procedurën e parë të prokurimit të vitit kalendarik përkatës në të cilin merr pjesë.

3.	Për çdo blerje që do të bëhet gjatë kohështrirjes së kësaj kontrate, për procedurën përkatëse të prokurimit në të cilën shitësi do të shpallet fitues, do të nënshkruhet nga të dyja palët vetëm Aneksi përkatës sipas nenit 2 të kontratës.

4.	Të gjithë anekset që do të nënshkruhen midis palëve gjatë kohështrirjes së kësaj kontrate përbëjnë pjesë integrale të kësaj Kontrate.

5.	Aneksi/et nuk do të ndryshoj/në kushtet e kësaj kontrate dhe do të hartohet/en sipas te gjitha përcaktimeve te bera ne të, në lidhje me objektin e shitjes, lëshimin e faturës, mënyrën dhe afatet e pagesës, etj.

6.	Palët e Marrëveshjes bien dakord që moszbatimi i detyrimeve të një pale mbi çdonje prej anekseve përbën shkelje të kontratës dhe rregullohet sipas nenit 13 të saj.

Neni 2
Sasia dhe Çmimi i kontraktuar

1.	Sasia dhe çmimi i energjisë elektrike te kontraktuar që Shitësi do ti livrojë Blerësit, sipas ofertës së pranuar nga bleresi në procedurën përkatëse të prokurimit, do të specifikohet sipas programit të dhënë në Aneksin që do të firmoset nga palët pas perfundimit te çdo procedure blerje.

2.	Modeli i aneksit përcaktohet në shtojcën 1 të kësaj kontrate.

3.	Anekset që do të nënshkruhen brenda 1 viti kalendarik do të numertohen në mënyrë kronologjike duke filluar nga numri 1.
Neni 3
Procedura e nënshkrimit të aneksit/eve

1.	Pjesmarrësi në procedurën përkatëse të prokurimit ka të drejtën e ankimit me shkrim përmes platformës online ose me e-mail OST-se, brenda 12 orëve nga dërgimi i njoftimit të rezultateve të procedurës. OST, kur merr një ankesë, nxjerr vendim per pranimin ose jo të ankesës brenda 12 orëve nga marrja e saj. Në rast se pjesmarrësi është dakort me përgjigjen e OST procedohet me firmosjen e aneksit përkatës që dërgohet nga OST sipas procedurës së mëposhtme, në të kundërt OST do të lidhë kontratën me pjesmarrësit e tjerë.
1.	
2.	Në rast se nuk ka pasur ankim sipas pikes 1 të këtij neni, 12 orë pas dërgimit të njoftimit të rezultateve të procedurës së prokurimit, OST sh.a., do të dërgojë me email Aneksin e plotësuar në përputhje me ofertën e pranuar. Shitesi pas marrjes së Aneksit të plotësuar nga OST, e dërgon atë brenda 24 orëve nga dërgimi, të nënshkruar nga përfaqësuesi ligjor ose personi i autorizuar të skanuar me email. Brenda 24 orë nga dergimi i emailit, origjinali i Aneksit në 3 (tre) ekzemplarë do të dorëzohet me poste ose dorazi në OST.

4.	OST , do t'i dorëzojë me postë ose dorazi shitesit 1 (një) kopje të aneksit të nënshkruar në mënyrë të ndërsjellë brenda 2 ditëve të punës nga data e marrjes së tij.

5.	Aneksi do të hyjë në fuqi me nënshkrim të ndërsjellë të tij.

Neni 4 Përkufizimet dhe ndërtimi

1.	Përkufizimet: Termat e përdorur në Kontratë do të kenë kuptimet e dhëna në Ligjin Nr. 43/2015, datë 30.04.2015 “Për sektorin e energjisë elektrike”, Vendimin e Bordit te ERE nr. 103, Date 23.06.2016 “Rregullore për procedurat e blerjes së energjisë elektrike për mbulimin e humbjeve në rrjetet e shpërndarjes dhe të transmetimit dhe për blerjen dhe shitjen e enegjisë elektrike për të siguruar përmbushjen e detyrimeve të shërbimit publik” i ndryshuar, Vendimi i Bordit te ERE Nr. 139 Datë, 15.08.2016 “Rregullat e përkohshme të tregut shqiptar të energjisë elektrike”, i ndryshuar dhe Vendimin e Bordit te ERE Nr. 186 Datë 10.11.2017 “Mbi miratimin e Kodit të Transmetimit”

2.	Interpretimi: Titujt dhe nëntitujt janë vetëm për orientim dhe nuk prekin interpretimin e Kontratës.

3.	Referencat në Kohë: Referencat në kohë do të jenë sipas Kohës Qëndrore Evropiane (CET).

4.	Përputhja me Aktet nënligjore dhe Rregullat e Tregut: Kjo Kontratë, detyrimet dhe të drejtat e Blerësit dhe Shitësit, do të jenë subjekt i parashikimeve të Ligji Nr. 43/2015, datë 30.04.2015 “Për sektorin e energjisë elektrike”, Vendimi i Bordit te ERE nr. 103, Date 23.06.2016 “Rregullore për procedurat e blerjes së energjisë elektrike për mbulimin e humbjeve në rrjetet e shpërndarjes dhe të transmetimit dhe për blerjen dhe shitjen e enegjisë elektrike për të siguruar përmbushjen e detyrimeve të shërbimit publik” i ndryshuar, Kodit të Rrjetit te Transmetimit, Rregullave të Tregut, të aprovuara dhe të modifikuara kohë pas kohë, nga ERE. Në rast se ndonjë parashikim në këtë Kontratë është në konflikt me ndonjë parashikim të akteve te siperpermendura, atëherë do të paraprijnë këto të fundit.

Neni 5
Detyrimet kryesore për furnizimin me energji elektrike

1.	Livrimi dhe Pranimi: Shitësi do të Programojë, shesë dhe livrojë, ose do të bëjë të mundur të livrohet, dhe Blerësi do të Programojë, blejë dhe pranojë, ose do të bëjë të mundur të pranohet Sasine e Energjise Elektrike te kontraktuar sipas aneksit përkatës dhe Blerësi do t’i paguajë Shitësit çmimin korespondues në të njëjtin aneks ( përkates) sipas parashikimeve të Kontratës.

2.	Përkufizimi i Programit: "Program" sipas zbatimit, do të thotë veprimet e nevojshme për një Palë për kryerjen e detyrimeve përkatëse të livrimit ose pranimit, që mund të përfshijnë nominimin, programimin,
1.	
njoftimin, kërkimin dhe konfirmimin me Palën tjetër, Sasinë e Kontratës, Kapacitetin e Kontratës, Pikën e Livrimit, Programin e Livrimit, Periudhën Totale të Furnizimit dhe çdo kusht tjetër përkatës të Kontratës sipas gjithë rregullave të zbatueshme të OST-së dhe praktikave e procedurave të tjera të zakonshme industriale.
Neni 6
Të drejtat dhe detyrimet e shitësit

1.	Shitësi do të sigurojë energjinë elektrike për mbulimin e humbjeve në rrjetin e transmetimit në sasinë, programin dhe periudhen kohore në përputhje me Aneksin përkatës të kësaj kontrate dhe përcaktuar në ofertën e dhënë dhe të pranuar nga bleresi në procedurën përkatëse të blerjes së energjisë elektrike.

2.	Shitësi do të sigurojë sasinë e energjisë elektrike të përcaktuar në Aneksin përkates të kësaj kontrate, në përputhje me rregullat e nominimit të përshkruara në Rregullat e Përkohshme të Tregut të Energjisë dhe Rregullat e Përkohshme për Mekanizimin Balancues të Energjisë Elektrike.

Neni 7
Të drejtat dhe detyrimet e blerësit

Blerësi do ti paraqesë shitësit Programet një ditë në avancë me bazë orare, duke ju përmbajtur sasisë së përcaktuar në Aneksin që do të nënshkruhen nga palët pas çdo procedurë blerjesh të zhvilluar, në zbatim të kësaj kontrate, dhe në përputhje me rregullat e nominimit të përshkruara në Rregullat e Përkohshme të Tregut të Energjisë dhe Rregullat e Përkohshme për Mekanizimin Balancues të Energjisë Elektrike.

Neni 8
Livrimi, transmetimi dhe risku

1.	Rryma/Frekuenca/Tensionet: Energjia Elektrike do të livrohet me rrymën, frekuencën dhe tensionin e zbatueshëm në Pikën përkatëse të Livrimit të përcaktuara në këtë kontratë, në përputhje me standartet e OST- së si dhe në përputhje me Rregullat dhe Kodet në fuqi.

2.	Risqet e Shitësit dhe Blerësit: Shitësi do të marrë përsipër gjithë risqet dhe do të përgjigjet për çdo kosto apo pagesë të vendosur ose shoqëruese të Programimit, transmetimit dhe livrimit të Sasisë së Kontratës deri në Pikën/at e Livrimit. Blerësi do të marrë përsipër gjithë risqet dhe do të përgjigjet për çdo kosto ose pagesë të vendosur ose shoqëruese të Programimit, pranimit dhe transmetimit të Sasisë së Kontratës në dhe nga Pika e Livrimit.

3.	Pikat e Livrimit: Shitësi do ta livrojë energjinë elektrike në pikat e levrimit të përcaktuara në këtë kontratë. Me pikat e levrimit do të kuptohet zona e kontrollit të sistemit të transmetimit (AL-GR; AL-RS/KS; AL-MN dhe brenda rrjetit të transmetimit shqiptar).

Neni 9
Mos performanca për shkak të Forcës Madhore

1.	Përkufizimi i Forcës Madhore: Përveç se kur specifikohet ndryshe, "Forcë Madhore" për qëllimet e Kontratës do të thotë një ngjarje jashtë kontrollit të arsyeshëm të Palës që pretendon Forcën Madhore ("Pala
1.	
Pretenduese"), siç përcaktohet në Ligjin nr.43/2015 “Për sektorin e energjisë elektrike”, që nuk mund ta shmangte ose ta kapërcente në mënyrë të arsyeshme dhe që bën të pamundur që Pala Pretenduese të kryejë detyrimet e livrimit ose pranimit, për shkaqet e mëposhtme, por pa u kufizuar me to:

a)	defekti në komunikim ose i sistemeve kompjuterikë të OST-së përkatëse që e pengon Palën Pretenduese të kryejë detyrimet e livrimit ose pranimit; ose
b)	pezullimi nga OST-ja përkatëse të livrimit, pranimit ose injorimit prej saj të detyrimeve të Palës Pretenduese lidhur me Programimin sipas Kontratës.

2.	Çlirimi nga Detyrimet e Livrimit dhe Pranimit: Nëse një Palë pengohet plotësisht ose pjesërisht për shkak të Forcës Madhore, në kryerjen e detyrimeve të saj për livrim dhe pranim sipas kësaj Kontrate dhe Anekseve të saj dhe kjo Palë respekton kërkesat e pikes 9.3 (Njoftimi dhe Lehtësimi i Forcës Madhore), do të konsiderohet se nuk ka ndodhur asnjë shkelje ose mospagim nga ana e Palës Pretenduese dhe ajo do të çlirohet (dhe jo thjesht pezullohet) nga këto detyrime për atë periudhë kohore dhe në atë shkallë që kjo Forcë Madhore e pengon performancën e saj. Asnjë detyrim për të paguar dëmet sipas nenit 11 nuk do t’i merret Palës Pretenduese lidhur me sasitë e palivruara ose të pamarra.

3.	Njoftimi dhe Lehtësimi i Forcës Madhore: Pala Pretenduese, sa më shpejt që të jetë e mundur pasi mëson për Forcën Madhore, do të njoftojë Palën tjetër për fillimin e Forcës Madhore dhe, për aq sa është e mundur, do t’i sigurojë një vlerësim jo-detyrues mbi zgjatjen dhe kohëzgjatjen e pritshme të paaftësisë së saj performuese. Pala Pretenduese do të përdorë gjithë përpjekjet komercialisht të arsyeshme për të lehtësuar efektet e Forcës Madhore dhe gjatë vazhdimit të Forcës Madhore, do t’i sigurojë Palës tjetër përditësime të arsyeshme, kur dhe nëse disponohen, mbi zgjatjen dhe kohëzgjatjen e pritshme të paaftësisë performuese.

4.	Efektet e Forcës Madhore mbi Palën Tjetër: Në rast dhe në atë shkallë që Shitësi çlirohet nga detyrimet e livrimit për shkak të Forcë Madhore, Blerësi do të çlirohet gjithashtu nga detyrimet korresponduese të pranimit dhe pagesës. Në rast dhe në atë shkallë që Blerësi çlirohet nga detyrimet e pranimit për shkak të Forcës Madhore, Shitësi do të çlirohet gjithashtu nga detyrimet korresponduese të livrimit.

Neni 10 Zhdëmtimet/Kompensimet

1.   Rasti i mos-performances ana e shitësit

1. Në atë shkallë që Shitësi - Pala që ka detyrimin për livrimin e energjisë elektrike ("Pala Livruese") nuk i livron tërësisht ose pjesërisht sasinë e energjisë të përcaktuar sipas të gjitha kushteve të kesaj Kontrate dhe Aneksit përkatës dhe kjo paaftësi nuk shfajësohet nga një ngjarje e Forcës Madhore ose nga mos- performanca e Palës tjetër, Pala Livruese do t’i paguajë Palës tjetër ("Pala Pranuese”) si kompensim për dëmtimet, një shumë te barabarte me:
sasinë e moslëvruar të energjisë elektrike shumëzuar me një vlerë të barabartë me diferencën ndërmjet, çmimit mesatar të Bursës Hungareze (HUPX) x një koeficent të barabartë me 1.5, për periudhën në të cilën është kryer lëvrimi i energjisë në një orë specifike, siç publikohet në website-in e kësaj burse (www.hupx.hu) dhe çmimit të përcaktuar në këtë kontratë, në rastin kur kjo diferencë është pozitive.
a)  Shumat e Pagueshme: Shumat e pagueshme sipas nenit 10 do të faturohen dhe paguhen sipas nenit
11(Faturimi dhe Pagesa).

2.   Rasti i mos respektimit nga ana e blerësit

1. Në rastin kur Blerësi (“Pala Pranuese”) dështon të pranojë tërësisht ose pjesërisht sasinë e energjisë sipas të gjitha kushteve të kesaj Kontratës dhe Aneksit përkatës dhe kjo paaftësi nuk shfajësohet nga një ngjarje e Forcës Madhore ose nga mos-performanca e Palës tjetër, Pala pranuese do t’i paguajë Palës tjetër ("Pala Livruese”) si kompensim për dëmtimet, një shumë te barabarte me:
sasinë e mospranuar të energjisë elektrike shumëzuar me një vlerë të barabartë me diferencën ndërmjet, çmimit të përcaktuar në këtë kontratë x një koeficent të barabarte me 1.5 dhe çmimit mesatar të Bursës Hungareze (HUPX), për periudhën në të cilën është kryer lëvrimi i energjisë në një orë specifike, siç publikohet në website-in e kësaj burse (www.hupx.hu), në rastin kur kjo diferencë është pozitive.

a)  Shumat e Pagueshme: Shumat e pagueshme sipas nenit 10 do të faturohen dhe paguhen sipas nenit
11(Faturimi dhe Pagesa).

Neni 11 Faturimi dhe pagesa

1.	Fatura; Shitësi në bazë të Raportit të Vlefshëm do t'i dorëzojë Blerësit për livrimin e Energjisë Elektrike një faturë sipas formatit dhe standardeve që kërkon legjislacioni në fuqi, e cila paraqet sasitë totale të Energjisë Elektrike të shitur prej tij në periudhen kohore te levrimit te miratuar në Aneksin përkatës të kësaj kontrate. Paraqitja e kësaj fature do të bëhet brenda 10 ditëve kalendarike nga data e fundit e livrimit të energjisë elektrike. (ose kur kjo datë është pushim zyrtar, ditën pasardhëse të punës). Kur periudha kohore e prokurimit të energjisë elektrike është më e gjatë se 1 muaj, faturimet do të kryhen pas çdo periudhe lëvrimi, me bazë mujore. Krahas faturës, Shitësi do t’i dorëzojë Blerësit edhe Raportit e Vlefshëm.

2.	Raporti i Vlefshëm; OST sh.a, brenda 3 (tre) ditëve nga dita e fundit e periudhës kohore të levrimit sipas parashikimit të të njëjtit Aneks, duhet t'i dorëzojë shitësit një raport të nënshkruar për energjinë e dërguar për këtë periudhë (në vazhdim raporti) që të përmbajë të dhëna për planet e rakorduara ditore sipas kësaj Marrëveshjeje. Në rast se ka kontestime, shitesi mund t’i paraqesë OST-së një ankim për raportin lidhur me saktesinë e të dhënave, brenda 2 (dy) diteve nga dita që OST sh.a., i ka dorëzuar raportin. Nëse OST sh.a., e konsideron ankimin të justifikuar ligjërisht, do të nxjerrë një raport të ri. Në rast se ankimi konsiderohet i pajustifikuar ligjërisht, OST sh.a., do të njoftojë shitësin brenda 2 (dy) ditëve nga marrja e ankesës, duke vazhduar me procesin e faturimit në përputhje me raportin e vlefshëm.

3.	Pagesa; Blerësi do t'i kryejë pagesën Shitësit kundrejt vlerës së faturës sipas pikes 1. Pagesa do të bëhet brenda 90 ditëve nga data e lëshimit të faturës. Data e pagesës do të konsiderohet data që nga llogaria e Blerësit preken fondet monetare.

4.	Vonesa në kryerjen e pagesës; Vonesa ne kryerjen e pagesës; Nëse Blerësi dështon në kryejen e pagesës brenda afatit të përcaktuar në këtë Kontratë, penaliteti për dëmet e shkaktuara si rezultat i vonesës, do të llogaritet ne perputhje me Ligji nr. 48/2014, “Për pagesat e vonuara në detyrimet kontraktore e tregtare” (i ndryshuar)”.
1.	
Neni 12 TVSH-ja dhe taksat

1.	TVSH-ja: Të gjitha shumat e referuara në këtë Kontrate përjashtojnë çdo vlerë të zbatueshme të taksës së shtuar ("TVSH"). Nëse TVSH-ja është e pagueshme për çdo shumë të tillë, Blerësi do t’i paguajë Shitësit një shumë të barabartë me TVSH-në me tarifën e zbatueshme. Një shumë e barabartë me TVSH-në e pagueshme nga një Palë do të kërkohet për t’u paguar vetëm kur Pala tjetër të sigurojë një faturë të vlefshme TVSH-je lidhur me atë shumë. Çdo Palë, për aq sa e lejon ligji, do t’i sigurojë palës tjetër fatura TVSH-je shtesë të vlefshme që kërkohen për qëllimet e Kontrates.

2.	Detyrimet e Taksave të Shitësit dhe Blerësit: Shitësi do të paguajë ose sigurojë pagesën e gjithë Taksave për Sasinë e Kontratës ose lidhur me të që del para transferimit të riskut dhe titullit në Pikën e Livrimit. Blerësi do të paguajë ose do të kryejë pagesën e gjithë Taksave në Sasinë e Kontratës ose lidhur me të që dalin gjatë ose pas transferimit të riskut dhe titullit në Pikën e Livrimit (përveç Taksës direkte ose indirekte që lidhet me shitjen e Sasisë së Kontratës dhe është përgjegjësi ligjore e Shitësit). Në rast se Shitësit i kërkohet me ligj të paguajë çdo Taksë të përshtatshme për llogarinë e Blerësit, Blerësi do ta zhdëmtojë ose rimbursojë menjëherë Shitësin për këtë Taksë. Në rast se Blerësit i kërkohet me ligj të paguajë çdo Taksë të përshtatshme për llogarinë e Shitësit, Blerësi mund të kërkojë nga shitësi ta zbresë shumën e kësaj Taksë nga shumat që i detyrohet Shitësit sipas Kontratës, në të kundërt Shitësi do ta zhdëmtojë ose rimbursojë menjëherë Blerësin lidhur me këto Taksa të pazbritura. Nëse ndonjë Taksë e re bëhet e zbatueshme ose një Taksë ekzistuese rritet lidhur me Kontratën dhe Blerësi është në gjëndje ta kalojë përmes një pale të tretë, Blerësi do të jetë përgjegjës për këtë Taksë të re ose të rritur.

3.	Taksa e Mbajtur: Pagesat Lirë dhe Qartë. Gjithë pagesat sipas Kontratës do të bëhen pa mbajtje ose zbritje për llogari të çdo Takse përveç kur kjo mbajtje ose zbritje kërkohet me ligj. Nëse një Pale i kërkohet të mbajë ose zbresë Taksën nga një pagesë që duhet të bëjë, atëherë ajo Palë ("Pala Paguese") do të njoftojë menjëherë Palën tjetër ("Pala Marrëse") për këtë kërkesë dhe do t’u paguajë autoriteteve të duhura gjithë shumat e mbajtura ose të zbritura prej saj. Nëse mund të lëshohet një faturë ose provë tjetër që evidenton pagesën tek autoritetet, Pala Paguese do t’ia dorëzojë këtë provë (ose një kopje të certifikuar) Palës Marrëse.

4.	Minimizimi i Taksave: Të dyja Palët do të përdorin përpjekje të arsyeshme për të administruar Kontratën dhe për të zbatuar dispozitat e saj sipas synimit për minimizimin e akumulimit të detyrimeve për pagesën e Taksës, kur është e arsyeshme dhe e mundur.
Neni 13
Shkeljet e kontratës,  likuidimi i dëmeve dhe ndërpreja e kontratës

1.	Një shkelje e kontrates do të konsiderohet të ketë ndodhur nëse:
1.1	OST sh.a :

a)	dështon të pranojë tërësisht ose pjesërisht sasinë e energjisë sipas të gjitha kushteve të kesaj Kontrate dhe Aneksit përkatës dhe kjo paaftësi nuk shfajësohet nga një ngjarje e Forcës Madhore ose nga mos- performanca e Palës tjetër; ose
b)	dështon më shumë se një herë në kryerjen e pagesës në mënyrën dhe brenda afatit të përcaktuar në kontratë.
a)	
1.2	Shitësi:

a)	nuk i livron tërësisht ose pjesërisht sasinë e energjise të përcaktuar sipas te gjitha kushteve të kësaj Kontrate dhe Aneksit përkatës dhe kjo paaftësi nuk shfajësohet nga një ngjarje e Forcës Madhore ose nga mos-performanca e Palës tjetër; ose
b)	Në rast të revokimit të përkohshëm ose të përhershëm, ndërprerjes dhe perfundimit te afatit të licencës për furnizim me energji elektrike në përputhje me Ligjin për Sektorin e Energjise, nëse humbasin statusin e palës përgjegjëse për balancim dhe / ose kontratën për transferimin e përgjegjësisë së balancimit me BRP pushon të jetë në fuqi; ose
c)	falimenton ose bëhet i paaftë të paguajë.

2.	Pala perkatese dërgon pa vonesë, një njoftim për shkelje Palës qe e ka shkaktuar shkeljen.

3.	Në rast të shkeljeve sipas pikes 1.1, a) si dhe pikës   1.2 a) pala perkatese ka të drejtën qe te kerkoj kompensim për dëmtimet sipas Nenit 10 të kontrates.

4.	Në rast të shkeljeve sipas pikes 1.1, b) pala që ka shkelur kontraten do të paguajë ndaj palës tjetër shumën e kompensimit për dëmtimet sipas Nenit 11.4 të kontrates.

5.	Në rast të shkeljes sipas pikave 1.2, b dhe c) OST ka te drejtë të kërkojë ndërprerjen e kontratës dhe të aneksit përkatës.

6.	Shitësi pranon që OST sh.a., të përdorë procedurën e kompensimit për detyrimet e ndërsjellta të palëve që rrjedhin nga kjo kontratë.
Neni 14 Transferimi
Shitësi nuk ka të drejtë të transferojë, tërësisht ose pjesërisht, detyrimet e tij sipas kontratës dhe anekseve, me përjashtim kur jepet miratimi paraprak i Bleresit.

Neni 15 Konfidencialiteti
1.	Secila nga Palet merr përsipër që të ruajë sekret përmbajtjen e kësaj kontrate dhe kushtet e saj, si dhe çdo informacion dhe/ose dokument që Palet kanë shkëmbyer ose kanë marr dijeni gjatë negocimeve të kësaj Marrëveshje, tek palët e treta me perjashtim të rasteve kur:

a)	është bërë publike/ i disponueshme me pëlqimin paraprak me shkrim të Palës tjetër;
b)	është bërë e disponueshme nga një Palë tek Operatori i Rrjetit, drejtorët, punonjësit, anëtarët e saj, agjentët, këshilltarët profesional, banka ose institucione të tjera financimi, agjencitë e vlerësimit ose të autorizuarit;
c)	është bere publike/ i disponueshme në përputhje me çdo ligj, rregullore ose rregull të zbatueshme të çfarëdo shkëmbimi, operatori të sistemit ose organit rregullator, ose në lidhje me ndonjë proces gjyqësor ose rregullator; me kusht që secila Palë, në masën e mundshme dhe të lejueshme sipas këtij ligji, rregullore ose rregull, të përdorë përpjekje të arsyeshme për të parandaluar ose kufizuar zbulimin dhe për t'i dhënë Palës tjetër njoftim të menjëhershëm për të;
a)	
d)	është në ose në mënyrë të ligjshme futet në domein/ teresine e dokumentave publik përveçse nga shkelja e rregullit të përgjithshme të konfidencialitetit pa përfshirë përjashtimet
e)	është bere i disponueshme tek agjencitë e raportimit të çmimeve ose për llogaritjen e një indeksi, me kusht që zbulimi i tillë të mos përfshijë identitetin e Palës tjetër.

2.	Detyrimi per te ruajtur sekret informacionet e marra si me siper për secilën nga Palët në këtë Marrëveshje vazhdon edhe për 5 vite pas zgjidhjes së saj.

Neni 16 Përfaqësimet dhe garancitë

1.	Secila palë përfaqëson dhe garanton në Palën tjetër, pas hyrjes në këtë Kontrate, për sa vijon:
a.	se është një Njësi e organizuar si duhet, që ekziston në mënyrë të arsyeshme dhe sipas ligjeve të juridiksionit të korporatës ose organizatës;
b.	nënshkrimi dhe hyrja në Kontratë, në çdo Dokument Mbështetës Kredie ku është palë dhe në kryerjen e transaksioneve të shqyrtuara këtu, nuk do të shkelin asnjë dispozitë ligjore ne fuqi;
c.	ka pushtetin dhe është e autorizuar të ekzekutojë, shpërndajë dhe kryejë detyrimet sipas Kontrates ku është palë dhe ka ndërmarrë gjithë veprimet e nevojshme për të autorizuar ekzekutimin, livrimin, kryerjen dhe hyrjen në Kontrate dhe ekzekutimin, livrimin dhe kryerjen e Kontratës dhe se çdo Dokument Mbështetës nuk shkel dhe nuk bie në konflikt me asnjë afat ose kusht tjetër të ndonjë kontrate ku është palë ose ndonjë akt ligjor dhe nenligjor në fuqi;
d.	ka gjithë autorizimet qeveritare dhe rregullatore, miratimet dhe pëlqimet e nevojshme për të kryer detyrimet sipas Kontratës ku është palë; e ka negociuar, ka hyrë dhe ka ekzekutuar Kontratën ku është palë si kryesore (dhe jo si agjent ose me ndonjë kapacitet tjetër, kujdestar apo ndryshe);
e.	vepron për llogari të vet (dhe jo si këshilltar, agjent, agjent ndërmjetës ose me ndonjë kapacitet tjetër, kujdestar apo ndryshe), ka marrë vendimin e vet të pavarur për të hyrë në këtë Kontrate dhe nëse kjo Kontratë është e përshtatshme ose si duhet për të, bazuar në gjykimin e vet, nuk mbështetet mbi këshillën ose rekomandimet e Palës tjetër për ta bërë këtë, dhe është e aftë për të vlerësuar meritat dhe kupton dhe pranon afatet, kushtet dhe risqet e Kontratës;
f.	pala tjetër nuk vepron si kujdestar apo këshilltar i saj;
g.	nuk mbështetet në asnjë përfaqësim të bërë nga Pala tjetër përveç atyre të thëna shprehimisht në Kontratë;
h.	lidhur me një Palë që është entitet shteteror ose sistem energjetik publik, kjo Njësi qeveritare ose sistem energjetik publik përfaqëson dhe i garanton Palës tjetër si më poshtë:
(i)	gjithë aktet e nevojshme për ekzekutimin e vlefshëm, shpërndarjen dhe kryerjen e Kontratës, përfshirë pa kufizim, ofertat konkurruese, njoftimin publik, zgjedhjen, , përvetësimin paraprak ose procedura të tjera të kërkuara që janë ndërmarrë ose kryer ose do të ndërmerren dhe kryhen;
(ii)	hyrja në Kontratë dhe zbatimi i saj nga një Njësi qeveritare ose sistem energjetik publik bëhet për një qëllim të duhur publik brenda kuptimit të egjislacioni ne fuqi; dhe
(iii)	afati i Kontratës nuk zgjatet përtej ndonjë kufizimi të zbatueshëm të vendosur nga ndonjë dokument tjetër dhe/ose nga legjislacioni ne fuqi; dhe
m. lidhur me një Palë, se nuk ka falimentuar, dhe nuk ka procedime ligjore ose administrative pezull ose kërcënuese ku të jetë palë dhe që në dijeni të saj do të ndikonin materialisht në mënyrë të dëmshme aftësinë e saj për kryerjen e çdo detyrimi sipas kësaj Kontrate ose ndonjë Dokumenti Mbështetës të Kredisë ku është palë, të tilla që ta bënin të falimentonte.

Neni 17
Legjislacioni në fuqi dhe zgjidhja e mosmarrëveshjeve

1.	Legjislacioni në Fuqi: Kjo Kontratë është hartuar në përputhje me Legjislacionin e Republikës së Shqipërisë dhe do të zbatohet dhe interpretohet në përputhje me të.

2.	Zgjidhja e Mosmarrëveshjeve: Çdo mosmarrëveshje që ngrihet si pasojë e interpretimit dhe zbatimit të kësaj Kontrate apo Anekseve të nënshkruara nga palët pas çdo procedure blerjesh të zhvilluar, Palet do të mundohen t’i zgjidhin me mirëkuptim midis tyre dhe kur kjo është e pamundur, secila prej palëve ka të drejtë që brenda 5 ditëve pune ta adresojë mosmarrëveshjen për zgjidhje në ERE. Secila palë mund ti drejtohet Gjykatës për shqyrtimin gjyqesor të mosmarrëveshjeve.
Neni 18 Personat e Kontaktit

Të gjitha njoftimet, që dërgohen sipas ose në lidhje me këtë Kontratë, duhet të dërgohen me shkrim në adresën e mëposhtme me email ose faks:
Z/Znj  	 Funksioni Adresa…………., Tiranë
Tel.: + 355 +355 04 224 83 01
Mob: E-mail:

Z/Znj  	 Funksioni
Adresa…………., Tiranë Tel.: + 355
Mob:+ 355
Fax: + 355
E-mail:	@ 	

Neni 19 Të ndryshme

1.	Njoftimet dhe Komunikimet: Përveç kur parashikohet ose vendoset ndryshe nga Palët, gjithë njoftimet, deklaratat ose faturat e dërguara nga një Palë tjetrës duhet të jenë me shkrim dhe duhen dorëzuar me letër (postë që arrin brenda 24 orësh ose korrier, postë e parapaguar) ose faksimile. Çdo Palë mund ta ndryshojë informacionin e njoftimit me anë të një njoftimi me shkrim palës tjetër. Njoftimet me shkrim, deklaratat dhe faturat do të konsiderohen si të marra dhe efektive:
a)	nëse shpërndahen dorazi Ditën e Punës, ose Ditën e parë të Punës pas datës së livrimit nëse shpërndahen jo në Ditën e Punës;
b)	nëse dërgohen me postë të shpejtë, Ditën e 2 të Punës pas datës së postimit, ose nëse dërgohen nga një shtet në tjetrin, në Ditën e 5 të të Punës pas ditës së postimit;
c)	nëse dërgohen me transmetim faksimile dhe prodhohet një raport i vlefshëm transmetimi që konfirmon marrjen, ditën e transmetimit nëse është transmetuar para orës 17.00 (me orën e
a)	
marrësit) në Ditën e Punës ose në orën 09.00 (me orën e marrësit) në Ditën e parë të Punës pas transmetimit.
2.	Amendimet: Çdo amendim ose shtesë në këtë Kontrate do të bëhet vetëm me shkrim dhe do të nënshkruhet nga të dyja Palët.
3.	Pavlefshmëria e Pjesshme: Nëse, në çdo kohë, ndonjë dispozitë e kësaj Kontrate është ose bëhet e paligjshme, e pavlefshme ose e pazbatueshme, në çdo drejtim, sipas ligjit të çdo juridiksioni përkatës, ligjshmëria, vlefshmëria dhe zbatueshmëria e dispozitave të mbetura të kësaj Kontrate, nuk do të preken ose dëmtohen në ndonjë mënyrë. Palët ndërmarrin zëvendësimin e çdo dispozite të paligjshme, të pavlefshme ose të pazbatueshme me një dispozitë të ligjshme, të vlefshme dhe të zbatueshme që afrohet sa më shumë me dispozitën e pavlefshme lidhur me qëllimin e saj ekonomik, subjekt i aprovimit sipas pikes 2.
4.	Të Drejtat e Palës së Tretë: Palët nuk presin që ndonjë palë e tretë të ketë të drejta ose të jetë e aftë të zbatojë Kontratën dhe Palët përjashtojnë për aq sa është e lejueshme nga legjislacioni në fuqi, çdo të drejtë të këtyre palëve të treta që mund të nënkuptohet.

Neni 20
Hyrja ne Fuqi dhe afati i zbatimit te Kontrates

Kjo kontratë do të hyjë në fuqi në ditën e nënshkrimit të saj nga të dy Palët. Kontrata bëhet ne tre kopje origjinale, një për shitësin dhe dy për OST sh.a.

 	

[Për subjekin]	[Për subjekin]

 	

[Emër Mbiemër]	[Emër Mbiemër]

 	

[Titulli]	[Titulli]

Aneks 1
i Kontratës për shit-blerjen e Energjisë Elektrike për Mbulimin e Humbjeve në Rrjetin e Transmetimit
Ndërmjet shoqërive:

 	,si Shitësi Dhe	, si Blerësi.

Sipas ofertës së pranuar nga blerësi në proceduren e prokurimit të datës: __/   /	, Specifikohet programi i lëvrimit si në tabelën më poshtë:

Periudha e lëvrimit→			Data			Data		

ORA↓		Sasia e pranuar [Mw]	Çmimi i pranuar [Eur/MWh]	Total Shuma [Euro]	Sasia e pranuar [Mw]	Çmimi i pranuar [Eur/MWh]	Total Shuma [Euro]	
1								
2								
3								
4								
5								
6								
7								
8								
9								
10								
11								
12								
13								
14								
15								
16								
17								
18								

19							
20							
21							
22							
23							
24							
Total							

 	

[Për subjekin]	[Për subjekin]

 	

[Emër Mbiemër]	[Emër Mbiemër]

 	

[Titulli]	[Titulli]